

**Projektu uzraudzības komisijas sēdes protokols**

Ādažu novadā, 2025. gada 2. jūnijā  Nr. ĀNP/1-7-5/25/16

**Sēdi vada:** Komisijas priekšsēdētājs G.Porietis

**Piedalās:** Komisijas locekļi: K.Miķelsone, V.Bulāns, S.Mūze, L.Bernāns, I.Pērkone, E.Kāpa

**Nepiedalās:** G.Miglāns

**Uzaicināti:** S.Ruģēna, A.Brūvers, M.Leitāns

**Protokolē:** I.Krūzmane

**Sēde notiek:** klātienē, Gaujas iela 33a, Ādažos, attālināti *MS Teams* vidē

**Sēde sākās:** sākās plkst. 13.00 un tika slēgta plkst.14.10

DARBA KĀRTĪBA

1. Par pasākumu 2.2.3.3. bioloģiskās daudzveidības veicināšanai un saglabāšanai, 4. kārta.
2. Par Mežgarciema projektu, Muzeja iela 1 un Muzeja iela 3 virzīšanu izsolei.
3. Par Dzirnupes tilta pārbūvi.

SANĀKSMES GAITA

|  |  |  |  |
| --- | --- | --- | --- |
|

|  |
| --- |
| 1. **Par pasākumu 2.2.3.3. bioloģiskās daudzveidības veicināšanai un saglabāšanai,**

**4. kārta** |

(ziņo I.Pērkone)I.PĒRKONE informē par programmu “Pasākumi bioloģisko daudzveidību veicināšanai un saglabāšanai”, kuras mērķis ir uzlabot dabas aizsardzību un bioloģisko daudzveidību Eiropas Savienības nozīmes sugām un biotopiem, īstenojot aizsardzības un apsaimniekošanas pasākumus *Natura 2000* teritorijās atbilstoši spēkā esošiem dabas, sugu vai biotopu aizsardzības plāniem. Informē, ka viena projekta pieteikuma ietvaros rezultāta rādītājs nav mazāks par 100 hektāriem. Iznākuma rādītāja sasniegšanu apliecina DAP izsniegts atzinums par aizsardzības, un atjaunošanas pasākumu īstenošanas platību projekta Natura 2000 teritorijā un rezultāta rādītāja sasniegšanu apliecina sugu vai biotopu eksperta izdots atzinums par atjaunoto degradēto ES nozīmes biotopu teritoriju platību. Pasākuma ceturtajā atlases kārtā viena projekta īstenošanai maksimālais pieejamais ERAF finansējums ir 1 455 500 *euro*, ERAF finansējuma apmērs nepārsniedz 85 procentus no projekta kopējām attiecināmajām izmaksām. Valsts budžeta līdzfinansējums nepārsniedz 15 procentus, bet pašvaldību budžeta vai privātais līdzfinansējums ir vismaz 15 procenti no projekta kopējām attiecināmajām izmaksām.Informē par projekta programmu, attiecināmām darbībām, termiņiem un nosacījumiem. Iepazīstina ar projektā plānotām teritorijām un aktivitātēm.Izsaka priekšlikumu Projekta pieteikuma gatavošanu veikt APN vecākajai ekspertei S.Ruģēnai, paredzot viņai 15% piemaksu 3 mēnešu garumā (no jūnija līdz augustam).**KOMISIJA NOLEMJ:** 1. **Konceptuāli atbalstīt dalību projektā un uzdot APN sazināties ar Dabas aizsardzības pārvaldi, lai precizētu plānoto aktivitāšu ietekmējošās teritorijas apmēra aprēķina algoritmu.**
2. **Uzdot APN pēc 1. punkta izpildes sniegt precizētu ziņojumu PUK, pēc kura secīgi tiks lemts par dalību projektā un attiecīgi par piemaksām APN nodaļas ekspertiem.**

|  |
| --- |
| 1. **Par Mežgarciema projektu, Muzeja iela 1 un Muzeja iela 3 virzīšanu izsolei**
 |

(ziņo S.Ruģēna)S.RUĢĒNA informē par aktuālo situāciju Mežgarciema projektā, aicina izvērtēt turpmāko rīcību saistībā ar zemes gabalu Muzeju iela 1 un Muzeju iela 3 izsolēm.KOMISIJA debatē par projekta nosacījumiem pret esošo situāciju, norāda uz riskiem attiecībā uz sasniedzamo rādītāju izpildi.**KOMISIJA NOLEMJ**:1. **Uzdot APN informēt CFLA par aktuālo situāciju, norādot uz riskiem attiecībā uz sasniedzamo rādītāju izpildi.**
2. **Uzdot APN pēc 1. punkta izpildes sniegt precizētu ziņojumu PUK.**

|  |
| --- |
| 1. **Par Dzirnupes tilta pārbūvi**
 |

(ziņo A.Brūvers, M.Leitāns)A.BRŪVERS informē, ka ir izvērtēti četru pretendentu pieteikumi Dzirnupes tilta pārbūvei Carnikavas pagasta Siguļos. Lētākais piedāvājums ar PVN ir 640 470 *euro*,kas kopā ar būvuzraudzības iepirkumu sastāda 652 000 *euro* ar PVN. Pašvaldības aģentūras “Carnikavas Komunālserviss” budžetā šim projektam tika plānoti 600 000 *euro* ar PVN. Aizņēmumu plānots saņemt pēc Satiksmes ministrija saskaņojuma, jāņem vērā, ka līgums tiktu slēgts jūlijā, savukārt darbi tiktu pabeigti tikai nākamajā gadā tehnoloģiskā pārtraukuma dēļ pat pie labvēlīgiem laikapstākļiem.KOMISIJA precizē, ka sākotnējai finansēšanai piekritīgie finanšu līdzekļi ir pietiekoši, savukārt pašvaldības 2026. gada budžetā jāparedz iepirkuma pieauguma daļa, kas radusies iepirkuma rezultātā. Konstatē, ka sadārdzinājums sastāda aptuveni 7 %.**KOMISIJA NOLEMJ: uzdot pašvaldības aģentūrai “Carnikavas Komunālserviss” sagatavot protokola lēmumu izskatīšanai domes ārkārtas sēdē, ar lūgumu akceptēt, ka pašvaldības 2026. gada budžeta tāmē jāiekļauj papildu līdzekļi Dzirnupes tilta izbūvei.** |

Komisijas priekšsēdētājs G.Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU